ปกติมานร้าน ZEN เป็นประจำมานานแล้ว เกิน 10 ปี แต่สาขาอื่นนะคะ เคยเป็นสมาชิกเมื่อเกือบ 10 ปีที่แล้ว แล้วก็ไม่รู้สึกว่าได้อะไรนอกจากส่วนลด ก็ไม่ได้ต่อไป จนเมื่อปีที่แล้วน้องพนักงานมาขายว่าบัตรสมาชิกมี voucher ให้มาด้วยเยอะมาก เยอะมากจริงๆ จนตอนนี้ยังใช้ไม่หมด ก็เลยทำ เพราะว่าคุ้มดีค่ะ แล้วยังมีเรื่องโชคดีอีกคือเค้าจัด ZEN movie day ให้ลงชื่อลุ้นไปดูหนังกะเค้า แล้วเราดันเป็นผู้โชคดี ในงานเค้าก็แจก voucher ให้ทุกคนอีก 1 อัน ซึ่งส่วนตัวถือว่าใจป้ำมาก

มาที่ตัวแรกที่เป็น voucher จากงาน ZEN movie day ก็คือขุมทรัพย์แซลมอน (ไม่แน่ใจชื่อนะคะ) คือแซลมอน 16 ชิ้น ในราคา 850 บาท ซึ่งเราได้ฟรี กรี๊ดๆๆๆ อันนี้เป็นเมนูใหม่ค่ะ เค้าก็คงอยากให้ทดลอง ซึ่งก็เป็นแซลมอนหลากหลายแบบทั้งแซลมอนซาชิมิ โทโร่ แบบเบิร์นมา tataki คือเยอะค่ะ ใครสายแซลมอนก็น่าจะชอบ มันคุ้มนะคะ ส่วนคุณภาพก็กลางๆตามราคาค่ะ (ยกตัวอย่าง เช่น โทโร่ก็มันไม่มากค่ะ แทบไม่แตกต่างจากแบบธรรมดา) คือถ้าคาดหวังคุณภาพสูงมาก แน่นอนว่าจานนี้ต้องหลักพันขึ้นไป แต่ถ้าแค่อยากกินแซลมอนเยอะๆเฉยๆ ไม่คิดมาก เอาคุ้ม ถือว่าจานนี้ใช้ได้ค่ะ

ต่อมาก็ได้จาก voucher อีกแล้ว จากบัตรสมาชิก น้ำเต้าหู้เฉาก๊วย คือจืดมาก ไร้รสชาติ อันนี้ไม่อร่อยค่ะ ตักแต่เฉาก๊วยกิน

ข้าวหน้าซาบะดอง อร่อยค่ะ ไม่แพงด้วย ข้าวกับปลามาในปริมาณที่พอดีกัน ไม่รู้สึกว่าข้าวเยอะเกินไป ชอบค่ะ

ข้าวหน้าปลาไหลของน้องชาย ทานมาตั้งแต่เด็ก จนถึงตอนนี้ก็ยังกินอยู่ ความอร่อยคงเส้นคงวามาตลอด จะมีอะไรเปลี่ยนไปก็คือราคาที่สูงขึ้นกับปริมาณปลาที่ลดลง ????

ข้าวหน้าเนื้อของคุณพ่อ อันนี้ไม่ได้ทานเอง ขอข้ามไป แต่คิดว่าใกล้เคียงกับจานที่เราทานแต่ลืมถ่ายรูปมานะคะ

เซตเนื้อผัดซีอิ๊ว ชอบมาก รักมากมาตลอด เนื้อสไลซ์ติดมัน ผัดกับซีอิ๊วหวานทานกับซอสมาโยแบะข้าว คือที่สุด รักเค้ามาก ไม่เปลี่ยนใจ ในเซตมาพร้อมกิมจิ มิโซะ และของว่างพวกทอดๆบ้าง แล้วแต่วัน แต่อยากพูดถึงกิมจิของที่นี่มาก ชอบมากค่ะ หอมมาก รสชาติกลมกล่อม คือเค้าคงปรับเรื่องรสให้เข้าปากคนไทยค่ะ เพราะรสชาติไม่เกาหลีญี่ปุ่นเลย

ถ้าสั่งเซตวันธรรมดาตอนกลางวันเค้ามีเครื่องดื่มและของหวานให้ด้วยนะคะ ปกติจะสั่งชามะนาว ของที่นี่อร่อย แต่บางวันก็ไม่อร่อย ???? ส่วนของหวานวันนี้ไอศครีมชาเขียวหมด เหลือแต่วนิลา ชิมไปคำนึง หวานมาก ไม่อร่อย ????

อย่างที่เกริ่นมาแต่แรกว่าวันนี้ใช้ voucher เยอะ แต่น้องพนักงานน่ารักมาก เต็มใจบริการ ไปคอยถามว่าใช้หลายใบได้มั้ยให้ อาหารก็รอไม่นาน คือโดยรวมบริการดีมาก ประทับใจ เพราะนี่เป็นครั้งแรกที่มาสาขานี้

เสียดายอย่างที่ปีที่แล้วเค้าปรับปรุงเมนูใหม่หมด ซีฟู้ดมากิของโปรดเราก็หายไปตลอดกาลหลังจากนั้น ????????